Bloomberg News: Hrvatska vodeći kandidat za članstvo u NATO-u
Daljnje širenje saveza – nakon prijema Hrvatske 2008. godine - moglo bi dovesti  NATO da zaglibi u etničku i vjersku mržnju među država
s današnjim datumom objavljuje tekst pod naslovom . Autor teksta James Neuger piše da je Hrvatska glavni kandidat dok savez počinje razgovore o novom krugu proširenja i o tome kako se nositi sa sve nametljivijom Rusijom. "Odobrenje i potvrda Georgea Busha znači da će praktički Hrvatskoj biti ponuđeno članstvo sljedeće godine" – piše , navodeći jednog dužnosnika NATO saveza koji je želio ostati anoniman jer razgovori koji se ovaj tjedan nastavljaju nisu javne prirode. Isti dužnosnik opisao je Makedoniju kao "granični slučaj", a Albaniju s manjim izgledima za članstvo. Pristaše proširenja NATO-a s ove tri zemlje kažu da bi to povećalo sigurnost i stabilnost u vrijeme kad ruski veto na neovisnost Kosova prijeti rasplamsavanjem nemira na Balkanu. Kritičari pak kažu da bi primanja Hrvatske, Albanije i Makedonije "razrijedilo" savez. "Proširenje južnog krila NATO saveza će nam pomoći da se nosimo s problemima koji ključaju na Balkanu i koji će još dugo ključati" – izjavio je nedavno u jednom interviewu bivši visoki dužnosnik Pentagona Jim Townsend, koji se sad nalazi na čelu Atlanskog vijeća u Washingtonu. Hrvatski i makedonski dužnosnici predstavit će svoj konačni plan spremnosti ovaj tjedan, a Albanija će to učiniti 25. rujna. Čelnici saveza pozivnice za članstvo uputit će na summitu u Bukureštu u travnju sljedeće godine. Hrvatska je najbolje pripremljena – piše - "evoluira u stabilnu demokraciju nakon izlaska iz Jugoslavije. Njezin glavni hendikep je nedostatak podrške javnosti za članstvo u NATO savezu". Među četiri milijuna i četiristo tisuća stanovnika, protivnici članstva tvrde da će hrvatski vojnici biti primorani da idu u Irak – a to je bojišnica gdje se snage NATO saveza uopće ne bore. Nakon promidžbene kampanje u javnosti podrška članstvu u savezu popela se na 52 posto u svibnju sa 43 posto u ožujku – piše Bloomberg News. Daljnje širenje saveza – nakon prijema Hrvatske 2008. godine - moglo bi dovesti NATO da zaglibi u etničku i vjersku mržnju među državama bivše Jugoslavije i pogoršanja odnosa s Rusijom, ocjenjuje James Neuger u prilogu za .